Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 763/14/8806	Košice, 15.4.2015
EEČ : 2-65-96-2015

U Z N E S E N I E

Trestná vec:	obvinený XXXXX 
Prečin:	Skresľovanie údajov hospodárskej a obchodnej evidencie podľa § 259 odsek 1 písmeno c, odsek 2 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Košice-okolie
Podľa § 215 odsek 1 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
ako zodpovedný zástupca podnikateľského subjektu s obchodným menom Š.T.Kov, s.r.o s miestom podnikania 044 01 XXXXX, IČO:45 547 050, okres XXXXX – okolie v konaní vedenom na Okresnom riaditeľstve  PZ v Košiciacjh –okolie vo veci za prečin neodvedenia dane a poistného podľa § 277 ods. 1 Trestného zákona a prečin nezaplatenia dane a poistného podľa § 278 ods. 1 Trestného zákona nevedel predložiť požadovanú účtovnú dokumentáciu podnikateľského subjektu s obchodným menom Š.T.Kov, s.r.o za rok 2013, ktorú ako zodpovedný zástupca mal viesť a archivovať

lebo je nepochybné, že sa nestal skutok, pre ktorý sa vedie trestné stíhanie

Odôvodnenie:
Uznesením  vyšetrovateľa Okresného riaditeľstva PZ Odbor kriminálnej polície XXXXX – okolie sp. zn. ČVS:ORP-595/2-VYS-KS-20014 z 03.11.2014  bolo začaté trestné stíhanie vo veci prečinu neodvedenia dane a poistného podľa § 277 ods. 1 Trestného zákona a prečin nezaplatenia dane a poistného podľa § 278 ods. 1 Trestného zákona a uznesením vyšetrovateľa PZ sp. zn. ČVS:ORP-595/2-VYS-KS-2014 z 30.01.2015 v spojení s opravujúcim uznesením vyšetrovateľa PZ z 24.03.2015 bolo podľa § 199 ods. 1 začaté trestné stíhanie a vznesené obvinenie XXXXX   za   prečin   skresľovania   údajov   hospodárskej   a  obchodnej evidencie podľa § 259 ods. 1 písm. c), ods. 2 písm. b) Trestného zákona zároveň mu bolo vznesené obvinenie  za prečin  neodvedenia dane a poistného podľa § 277 ods. 1 Trestného zákona a za prečin nezaplatenia dane a poistného podľa § 278 ods. 1 Trestného zákona na tom skutkovom základe, že
- ako zodpovedný zástupca podnikateľského subjektu s obchodným menom Š.T.Kov, s.r.o s miestom podnikania 044 01 XXXXX, IČO:45 547 050, okres XXXXX – okolie v konaní vedenom na Okresnom riaditeľstve  PZ v Košiciacjh –okolie vo veci za prečin neodvedenia dane a poistného podľa § 277 ods. 1 Trestného zákona a prečin nezaplatenia dane a poistného podľa § 278 ods. 1 Trestného zákona nevedel predložiť požadovanú účtovnú dokumentáciu podnikateľského subjektu s obchodným menom Š.T.Kov, s.r.o za rok 2013, ktorú ako zodpovedný zástupca mal viesť a archivovať,

- ako zodpovedný zástupca podnikateľského subjektu s obchodným menom Š.T.Kov, s.r.o s miestom podnikania 044 01 XXXXX, IČO:45 547 050, okres XXXXX – okolie za obdobie 09-11/2011, 01-09/2012 vrátane neodviedol za zamestnancov prihlásených na sociálne poistenie v Sociálnej poisťovni, pobočka XXXXX, poistné na sociálne poistenie v celkovej výške 1.001,47 €,

- za obdobie 09-11/2011, 01-09/2012 ako zamestnávateľ nezaplatil poistné na sociálne poistenie vo výške 2.689,65 €, čím takto svojím konaním spôsobil škodu Sociálnej poisťovni v celkovej výške 2.689,65 €.

     Po skončení  skráteného vyšetrovania vyšetrovateľ PZ dňa 31.marca 2015 predložil vyšetrovací spis s návrhom na zastavenie trestného stíhania podľa § 215 ods. 1 písm. a/ Trestného poriadku vo vzťahu k prečinu skresľovania údajov hospodárskej a obchodnej evidencie podľa § 259 ods. 1 písm. c), ods. 2 písm. b) Trestného zákona a v ostatnom predložil návrh na podanie obžaloby.

    Preskúmaním vyšetrovacieho spisu som dospela k záveru, že návrh vyšetrovateľa PZ má oporu vo výsledkov skráteného vyšetrovania. 

    Trestného činu skresľovania údajov hospodárskej a obchodnej evidencie podľa § 259 ods. 1 písm. c), ods. 2 písm. b) Trestného zákona sa dopustí ten, kto úmyselne uvedie nepravdivé alebo hrubo skresľujúce údaje alebo zatají povinné údaje o závažných skutočnostiach vo výkaze, v hlásení, vo vstupných údajoch vkladaných do počítača alebo v iných podkladoch slúžiacich  na kontrolu účtovníctva, pretože tieto doklady nevedie  a rovnako, keď tieto uvedené podklady zničí, poškodí, urobí neupotrebiteľnými alebo nevedie.

    V priebehu vyšetrovania obvinený XXXXX dodatočne potrebné účtovné doklady predložil prostredníctvom vyšetrovateľa znalcovi k znaleckému skúmaniu, pričom znalec na ich základe vedel spracovať znalecký posudok za obdobie 02/2012 a 02-06/2013  a  taktiež spracoval doplnok k vyhotoveniu znaleckého posudku č. 3/2015, znalecký úkon č. 13/2015.

    Poukazujúc na tieto skutočnosti bolo potrebné podľa § 215 ods. 1 písm. aň Trestného poriadku zastaviť  trestné stíhanie vedené proti obvinenému za prečin skresľovania údajov hospodárskej a obchodnej evidencie podľa § 259 ods. 1 písm. c), ods. 2 písm. b) Trestného zákona, pretože je nepochybné, že sa nestal skutok, pre ktorý sa vedie trestné stíhanie

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Mária Rybovičová
prokurátorka